****

**МАДРИД И БАРСЕЛОНА**

**Самолетна програма 6 дни / 5 нощувки**

**Цена: 510.50 евро / 998 лева**

**Дати: 16.10.2016г.**

**Цената включва:**

5 нощувки със закуски: три в Мадрид и две в района на Коста Брава;
2 вечери в Коста Брава/Барселона;
Екскурзоводско обслужване български език;
Самолетен билет – София – Мадрид и Барселона – София;
Транспорт с комфортен автобус;
Туристическа програма в Мадрид и Барселона.

**Цената не включва:**

Доплащане за единична стая – 92 евро ;
Летищни такси – 120 евро (подлежат на потвърждение) ;
Медицинска застраховка към „Булстрад Живот“ за 6 дни с покритие 5000 евро за лица на възраст до 65 г. – 6 лв, за лица на възраст от 65 г. до 70 г. – 9 лв, за лица на възраст от 70 г. до 75 г. – 12 лв, за лица на възраст от 75 г. до 80 г. – 18 лв;
Входни такси за посещаваните туристически обекти;
Паркът "Гюел" - 8 евро (необходимо е да бъде заявен и предплатен в офиса на агенцията);
Катедралата „Саграда Фамилия“ – 15 евро,19.50 евро с аудиогид
По желание – застраховка „Отмяна на пътуването“.

**С тази екскурзия ще посетите:** Мадрид, Барселона, Коста Брава

**1 ДЕН / София – Мадрид**

 Полет София – Мадрид. Трансфер до хотела в Мадрид. Настаняване. Нощувка в Мадрид.

**2 ДЕН / Мадрид**

 Закуска. Денят ще бъде посветен на испанската столица, за да доловите духа на изминалите векове, когато Мадрид е бил резиденция на няколко кралски династии. Туристическа програма в Мадрид: площад „Испания” с кулата „Испания” и монументът на Сервантес - „Дон Кихот и Санчо Панса“,„Пласа де Ориенте”, Кралският дворец и Катедралата „Алмудена“,ще продължим към „Пласа Майор“ с конната статуя на Фелипе Трети-сърцето на стария град,ще стъпим на „нулевият километър“пред Общината на Мадрид на площад „Пуерта дел Сол“ и там ще откриете най-популярния символ на испанската столица „Мечето с ягодовото дръвче“.“. Центърът на Мадрид притежава собствено очарование и неповторима атмосфера, които не може да се опишат, а трябва да се усетят! Ще минете край Парламента, паметника на Сервантес и фонтана на Нептун, за да посетите художествената галерия „Прадо“ с шедьоврите на ненадминатите Ел Греко,Веласкес и Гоя. Връщане в хотела. Нощувка.

**3 ДЕН / Мадрид**

 Закуска. Свободно време в Мадрид или по желание екскурзия до Толедо/ ЮНЕСКО/,старата столица на Испания /25 евро/,с разглеждане на Катедралата на Толедо /11 евро/ и Църквата „Санто Томе „/2.50 евро / с шедьовъра на Ел Греко „Погребението на Граф Оргас“ с местен екскурзовод и превод на български език. Ходейки по тесните, криволичещи улички на старата част на Толедо ще се пренесете в епохата на Средновековието. Портите, замъците и мостовете на града са запазили своя старинен вид и безмълвно свидетелстват за времето, когато Толедо е бил един от най–значимите градове в Европа. Сервантес дава ключа към символиката на този изключителен град - “Скалист кошер, слава за Испания и блясък за нейните градове” са думите му. Връщане в Мадрид - среща с най-красивите фонтани на очарователния Мадрид, фото-пауза пред стадион “Сантиаго Бернабеу“,разходка по най-известният булевард „Гранд Виа“ , впечатляващ с разкошна архитектура. Връщане обратно в хотела в Мадрид. Възможност за посещение на фламенко вечер срещу допълнително заплащане. Нощувка.

**4 ДЕН / Мадрид – Барселона – Коста Брава**

 Закуска. Отпътуване за Барселона – перлата на Каталуния, която днес е проспериращ морски град, изпълен с живот. Туристическа програма в Барселона: катедралата „Саграда Фамилия” – шедьовърът на архитекта Гауди. Отправяне към Коста Брава - романтичен испански курорт, разположен в непосредствена близост до Барселона, който впечатлява със своите изключително чисти и поддържани плажове и невероятно красива природа с преобладаващи скалисти участъци, откъдето идва и името на курорта - „скалистият бряг”. Настаняване в хотел в района на Коста Брава. Вечеря и нощувка.

**5 ДЕН / Коста Брава - Барселона**

 Закуска. Следва туристическа програма в красивия град Барселона, в който ще видите: паркът „Гюел” – част от световното наследство на ЮНЕСКО и най-посещаваният парк в града; площад „Испания”, Триумфалната арка, издигната в чест на Световното изложение през 1888 г; „Рамбла” – най-оживената улица на града,паметника на Колумб. Свободно време или по желание посещение на хълмът „Монтжуик” (5 евро на човек за транспорт),където ще видите Олимпийският стадион,Националният музей, музейният архитектурен резерват „Пуебло Еспаньол” ( 12 евро) – забележителен „албум”, в който са представени копия на сгради от всички области в Испания. Връщане в хотела – вечеря и нощувка.

**6 ДЕН / Барселона - София**

 Закуска. Трансфер от хотела до летището в Барселона. Полет Барселона – София.